İstiqlaliyyәt salonu

İstiqlaliyyət salonu (ing. "İndependence Hall") — Tomas Ceffersonun 1776-cı il 4 iyulda ABŞ istiqlal bəyannaməsini yazdıgı yer. 100 dolların arxasında İstiqlaliyyət salonunun təsviri vardır. Bu bina, ABŞ-nin Pensilvaniya ştatının Filadelfiya şəhərindəki Müstəqillik Milli Tarix Parkının qərargahıdır. Çestnut (ing. Chestnut) küçəsində, 5-ci və 6-cı küçələrin arasında yerləşir. O, həm ABŞ İstiqlaliyyət Bəyannaməsinin, həm də ABŞ Konstitusiyasının müzakirə edildiyi və qüvvəyə mindiyi bina kimi tanınır. Binanın tikintisi 1753-cü ildə başa çatdırılmış və bu zaman "Pensilvaniya Ştat Məcisi" (ing. Pennsylvania State House) adlandırılmışdır. Bina 1775-ci ildən 1783-cü ilə qədər İkinci Kontinental Konqresin keçirildiyi əsas məkan olmuş və eyni zamanda da, 1787-ci ilin yayında Filadelfiya müqaviləsinin imzalandığı yer olmuşdur. Bina Ümumdünya İrs Siyahısına daxil edilmişdir. İstinadlar